

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มกราคม ๒๕62

เรื่อง การเชื่อมโยงระบบกล้องโทรทัศน์วงจรปิด (CCTV) ทั่วประเทศ

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย บัญชีสำรวจข้อมูลเพิ่มเติมการใช้งานระบบกล้องโทรทัศน์วงจรปิด (CCTV) ทั่วประเทศ จำนวน ๑ ชุด

ด้วยกรมส่งเสริมการปกครองท้องถิ่นได้ร่วมประชุมคณะอนุกรรมการขับเคลื่อนการเชื่อมโยงระบบกล้องโทรทัศน์วงจรปิด (CCTV) ทั่วประเทศ ครั้งที่ ๑/๒๕๖๑ เมื่อวันอังคารที่ ๔ ธันวาคม ๒๕๖๑ โดยที่ประชุมมีเรื่องเพื่อพิจารณา จำนวน ๒ เรื่อง คือ แนวทางการดำเนินงานของคณะอนุกรรมการเชื่อมโยงระบบกล้องโทรทัศน์วงจรปิด (CCTV) ทั่วประเทศ และการปรับปรุงระบบรายงานผลการตรวจสอบการใช้งานของระบบกล้องโทรทัศน์วงจรปิด (CCTV) ทั่วประเทศ

 กรมส่งเสริมการปกครองท้องถิ่นพิจารณาแล้ว เพื่อให้การเชื่อมโยงระบบกล้องโทรทัศน์วงจรปิด (CCTV) ทั่วประเทศ เป็นไปด้วยความเรียบร้อย สอดคล้องกับข้อคิดเห็นและข้อสังเกต จากการประชุมสภาความมั่นคงแห่งชาติ ครั้งที่ ๒/๒๕๖๑ เมื่อวันที่ ๒๒ สิงหาคม พ.ศ. ๒๕๖๑ จึงมีความจำเป็นต้องสำรวจข้อมูลที่เกี่ยวข้องเพิ่มเติม เพื่อนำไปกำหนดแผนปฏิบัติการเชื่อมโยงระบบกล้องโทรทัศน์วงจรปิด (CCTV) ทั่วประเทศ พ.ศ. 2562 – 2564 ดังนี้

 ๑. ปรับปรุงเพิ่มเติมการกรอกข้อมูลรายละเอียดจุดติดตั้งกล้อง

 2. ปรับปรุงเพิ่มเติมการกรอกข้อมูลวัตถุประสงค์ของการใช้งานกล้อง

 3. ปรับปรุงเพิ่มเติมการกรอกข้อมูลรายละเอียดการเชื่อมต่อระบบ

 4. ปรับปรุงเพิ่มเติมการกรอกข้อมูลรายละเอียดการบันทึกข้อมูล

ทั้งนี้ ขอให้คณะกรรมการตรวจสอบการใช้งานของระบบกล้องโทรทัศน์วงจรปิด (CCTV) ระดับจังหวัดดำเนินการตรวจสอบและปรับปรุงข้อมูลกล้องโทรทัศน์วงจรปิด (CCTV) ที่อยู่ในระบบรายงานผลการตรวจสอบการใช้งานของระบบกล้องโทรทัศน์วงจรปิด (CCTV) ให้มีความครบถ้วนสมบูรณ์และเป็นปัจจุบัน และปรับปรุงข้อมูลกล้องในพื้นที่ที่จะดำเนินการเชื่อมโยงในส่วนที่เหลือทั้งหมด โดยสำรวจข้อมูลในพื้นที่ประชาชนสามารถเข้าถึงได้ รวมถึงถนนที่อยู่ติดกับพื้นที่นั้น ๆ โดยไม่ต้องกรอกข้อมูลการติดตั้งกล้องที่พื้นที่ปิดเฉพาะ เช่น เขตพื้นที่ทำงาน (Office) เขตหวงห้ามต่าง ๆ เป็นต้น และเพื่อให้กล้องวงจรปิดที่อยู่ในความรับผิดชอบขององค์กร

/ขององค์กร...

* ๒ -

ขององค์กรปกครองส่วนท้องถิ่นสามารถเชื่อมโยงระบบกล้องโทรทัศน์วงจรปิดระบบใหม่ (Big Data) ได้ จึงขอให้จังหวัดแจ้งองค์กรปกครองส่วนท้องถิ่นเตรียมข้อมูลที่สำคัญในการสำรวจ เพื่อปรับปรุง ซ่อมแซมให้อยู่ในสภาพใช้งานได้ และอำนวยความสะดวกในการเชื่อมโยงระบบกล้องโทรทัศน์วงจรปิด (CCTV) ทั่วประเทศ รายละเอียดปรากฏตามเอกสารที่ส่งมาพร้อมนี้

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

 อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐ ๒241 9000 ต่อ 4132 – 4133

ผู้ประสานงาน นางสาวจันทร์เพ็ญ พึ่งเฮง โทร. 08 1423 5483

บัญชีสำรวจข้อมูลเพิ่มเติมการใช้งานระบบกล้องโทรทัศน์วงจรปิด (CCTV) ทั่วประเทศ

........................................

 1. ชื่อหน่วยงานเจ้าของกล้อง

 2. ตำแหน่งในการติดตั้งกล้อง

 3. วัตถุประสงค์ของกล้อง แบ่งเป็น ๓ ประเภท และต้องมีความยึดโยงกัน ดังนี้

 ๓.๑ เพื่อป้องปราม และเฝ้าระวัง

 ๓.๒ เพื่อสืบสวน สอบสวน ติดตามผู้กระทำความผิด

 ๓.๓ เพื่อการจราจร

 4. ข้อมูลการเชื่อมโยงหน่วยงาน

 5. โครงข่ายที่เชื่อมโยง

 6. ยี่ห้อกล้อง

 7. ความละเอียดของภาพที่บันทึก

 8. ความละเอียดของการบันทึกสูงสุด

 9. จำนวนวันในการเก็บการบันทึก

 10. จำนวนภาพต่อวินาทีที่บันทึก (Frame Rate)

 11. รูปแบบไฟล์ที่บันทึก